Billige lejebiler i Irland giver dig muligheden for at opleve det smukke land på fire hjul, men du skal være opmærksom på, at i Irland skal man køre i venstre side af vejen, og det anbefales, at man er særligt opmærksom i rundkørsler, da de kræver lidt tilvænning. Det er ikke et krav, at du har lys på bilen i dagtimerne, men det er til gengæld en lov, at du ikke må tale i håndholdt mobil, mens du kører, og promillegrænsen i Irland er som den danske på 0,5%. Bliver du standset af politiet, kan de udstede en bøde på stedet, og er den ikke betalt inden for fire uger, bliver bøden forhøjet. De irske hastighedsgrænser er i store træk som de danske, men du skal altid orientere dig i den lokale skiltning, så du holder dig inden for reglernes rammer. Vær i øvrigt opmærksom på, at de irske motorveje ofte er betalingsveje.